วิเคราะห์ตลาดภาคบ่าย – บล.เอเอสแอล
บริษัทหลักทรัพย์ เอเอสแอล สรุปทิศทางและแนวโน้มตลาดบ่ายนี้
20 ก.ค. 2558

ASL SECURITIES
ภาครวมตลาดภาคเช้า : ตลาดภาคเช้าเคลื่อนไหวในแดนลบ ในกรอบ 1,481.27-1,469.00 จุด และปิดภาคเช้าที่ 1,469.99 จุด ลดลง 9.32 จุด หรือ -0.63% โดยมีมูลค่าซื้อขาย 13,073.43 ล้านบาท ดัชนีฯปรับตัวลดลงตามตลาดหุ้นอื่นในภูมิภาคเอเชีย โดยมีแรงขายหลักในกลุ่มพลังงาน เนื่องจากราคาน้ำมันที่ปรับตัวลง และในกลุ่มธนาคารจากการ Sell on Fact ผลประกอบการไตรมาส 2/58
 
แนวโน้มตลาดภาคบ่าย
ลุ้นรีบาวน์หากยืนเหนือ 1,469 ได้
แนวโน้มภาคบ่ายเชิงเทคนิค : ดัชนีปรับตัวลงมาทดสอบกรอบล่างของสามเหลี่ยม Falling Wedges อีกครั้ง หากยืนได้ลุ้นรีบาวน์กลับขึ้นทดสอบ 1,476 หากยืนไม่ได้จะมีแนวรับแรกที่ 1,460
 
XO (ราคาปิดภาคเช้า 5.30)
แนะนำซื้อ ราคาปรับตัวลดลงด้วยวอลุ่มที่เบาบาง โดยสามารถยืนตัวเหนือเส้นค่าเฉลี่ยทุกเส้นได้ มีเป้าหมายแรกที่ 6 บาท และมี5.15 เป็นจุดตัดขาดทุน
 
CENTEL (ราคาปิดภาคเช้า 36.00)
แนะนำขายหรือรอซื้อแนวรับ 35 บาท ราคาปรับตัวลงด้วย   วอลุ่มที่สูง และไม่สามารถยืนเหนือ Trendline ที่  37 บาท ได้ มีโอกาสปรับตัวลงทดสอบ แนวรับแรกที่ 35  